محلات سيمون ارزت متجر للبضائع و التبغ فى بورسعيد اتعمل للصيادين و البحاره الأجانب اللى بيمرو على السفن من الممر الملاحى لقناه السويس. اتأسس فى أوائل القرن العشرين بتصميم هندسى مافيش زيو فى عصرنا الحالى الا فى نابولى. صاحب المتجر هو سيمون ارزت, و هو مزارع تبغ تركى يهودى وصل لبورسعيد سنه 1869 عشان يستثمر فلوسه ه فى مصر, و هو نفس سنه افتتاح قناه السويس, ف فتتح مصانع للتبغ فى القاهره و الاسكندريه من سنه 1907 الى 1913 و كان بيصنع سجاير خاصه بيه و كان فيه نوع سجاير باسمه كماركه هامه فى الوقت ده. و بعدما انشهر فى القاهره والاسكندريه بدأ "سيمون أرزت" رحلته مع محافظه بورسعيد و انتقل ليها و عمل المحل الكبير و اللى بيعتبر أول مول على الطراز المتعارف عليه قدام الممر الملاحى لقناه السويس سنه 1923, و حمل اسمه "سيمون أرزت". بعد كده اتوسع " أرزت " فى نشاط المتجر الكبير و بقى واحد من اكبر المتاجر فى عصره و نقطه جذب على مستوى العالم, و بدا يبيع كل حاجه بدايه من الطربوش و الملابس الجاهزه, و مستحضرات التجميل و الشامبوهات و الجزم عشان يلبى احتاجات السفن اللى بتعبر القناه, و كانت البضائع مستورده من مالطا و الصين, و الفضه من دمشق, بالاضافه للمطرزات و الملابس المصريه و الهنديه.